## **Bilag 2.3 Grønt regnskab**

tillæg til CISUs årsregnskab 2024

## Baggrund

CISU præsenterer for fjerde gang vores klimaregnskab, som er udregnet på basis af vores samlede forbrug af C2 i det forgangne år. Forbruget dækker over aktiviteter udført af CISUs medarbejdere, bestyrelse, eksterne konsulenter og oplægsholdere samt deltagere til CISUs arrangementer.

## Videnskabeligt grundlag

Kernen i klimaregnskabet og dermed emissionsrapportering er Greenhouse Gas Protocol (GHG) og Scope 1-, 2- og 3-emissioner. Et klimaregnskab udarbejdes på baggrund af *life cycle assessment* (LCA), som opstilles i en GHG. Med en LCA vurderes de miljøpåvirkninger og ressourceforbrug, et produkt eller en service har. I en LCA bruger man vugge-til-grav; vi kigger på hele produktets levetid, når vi vurderer miljøpåvirkningen.

* Scope 1: Direkte udledninger fra organisationens egne aktiviteter (direkte emissioner). CISU har ingen poster i denne kategori, da vi ikke har produktion.
* Scope 2: Organisationens eksterne energirelaterede udledninger (indirekte emissioner). Herunder kommer varme og el.
* Scope 3: Indirekte udledninger, der ikke er klassificeret som scope 2-udledninger. F.eks. forretningsrejser, forplejning osv. Scope 3 udgør ca. 75 % af en organisations drivhusgasemissioner.

## Dataindsamling i praksis

I 2024 har vi foretaget en ny, grundig indsamling af data og emissionsfaktorer. Det har vi valgt at gøre, da vi har fået adgang til flere data, som giver et mere præcist billede af vores klimaaftryk.   
Emissionsfaktorer er opdateret på flere poster, da det er sket meget siden 2021 i forhold til blandt andet grøn energi, grøn transport osv.

Poster vi fortsat har måtte udelade pga. manglende data eller emissionsfaktorer tæller bl.a. visse kontorartikler, fragt af varer til CISU, rengøringsmidler, printerpatroner, brugte telefoner og møbler.

Emissionsfaktorerne er hentet fra kilder, som følger LCA og GHG-protokollen[[1]](#footnote-2). I langt de fleste tilfælde har vi brugt Energistyrelsens emissionsfaktorer, og DSB’s, dog suppleret med Klimakompasset som Concito også henviser til, samt Lenovos oversigter for IT-indkøb og Carbon Literacy Project. Derudover Climatecare ift. e-mails og website-forbrug. Vi anvender fortsat [*UK government’s GHG* emissionsfaktor for flyrejser](https://www.gov.uk/government/publications/greenhouse-gas-reporting-conversion-factors-2022), da denne opdateres årligt og skelner mellem indenrigs-, europæiske- og længere internationale rejser, hvor særligt sidstnævnte er relevant for CISUs tilsyns- og læringsrejser.

## Udviklingstendenser

Tallene for 2024 viser væsentlige udviklinger i forhold til 2023, udviklingen er vist med farvede pile i oversigten. I alt har vi mindsket Co2 emissionen med 18.587 kg. Fra 2023 til 2024. Det er primært på grund af opdaterede emissionsfaktorer, som nu er lettere tilgængelige via pålidelige kilder. Derfor er vores vurdering, at tallene for 2024 giver et troværdigt billede af CISUs klimaaftryk for året.

Ændringerne er især på nogle af de større poster som transport, varmeforbrug, elforbrug og overnatning. Dette skyldes at vi har fået adgang til mere retvisende tal for reelt forbrug, når det gælder elforbrug og varmeforbrug, men betyder ikke en egentlig stigning i forbruget. Dog er der nogle poster, hvor det reelle forbrug er steget, bl.a. brug af benzinbil, tog, metro, bus og færge. Det øgede forbrug skyldes mere aktivitet i København i fbm. kurser, rådgivning m.v. samt flere folkemøder samt en højere deltagelse ved CISUs arrangementer, herunder CISUs højskoler.

## Fremtidige tiltag

I CISU vil vi fortsat arbejde på at mindske vores CO2 forbrug, hvor det er muligt. Vi fortsætter bl.a. med at købe *refurbished* IT. Ved forplejning, vil vi fortsat vælge pescetarisk eller vegetarisk mad, og gerne lokalt produceret, hvor det er muligt.

Da CISU er forpligtet til at føre internationale tilsyn, vil der fortsat være rejseaktivitet og særligt flyrejser som vores største forbrugspost. Vi har dog omtanke for vores CO2-forbrug og mindskelsen heraf med som faktor i planlægningen. 

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(2) I posterne for klimaregnskabet ovenfor har vi lige som i de sidste klimaregnskaber tilføjet en fejlmargin på 10 % af det samlede forbrug for at kompensere for de kategorier vi har måttet udelade af tekniske årsager (primært mangel på eksisterende emissionsfaktorer).

1. GHG-protokol. <https://ghgprotocol.org/> [↑](#footnote-ref-2)